CELEX: 22002D0872
Language: el
Date: 2002-04-16 00:00:00
Title: 2002/872/ΕΚ: Απόφαση αριθ. 16/2002, της 16ης Απριλίου 2002, της μεικτής επιτροπής που συστάθηκε βάσει της συμφωνίας αμοιβαίας αναγνώρισης μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για την τροποποίηση του τομεακού παραρτήματος για τα ιατροτεχνολογικά προϊόντα

Avis juridique important

|

22002D0872

2002/872/ΕΚ: Απόφαση αριθ. 16/2002, της 16ης Απριλίου 2002, της μεικτής επιτροπής που συστάθηκε βάσει της συμφωνίας αμοιβαίας αναγνώρισης μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για την τροποποίηση του τομεακού παραρτήματος για τα ιατροτεχνολογικά προϊόντα  

Επίσημη Εφημερίδα αριθ. L 302 της 06/11/2002 σ. 0030 - 0030

Απόφαση αριθ. 16/2002της 16ης Απριλίου 2002της μεικτής επιτροπής που συστάθηκε βάσει της συμφωνίας αμοιβαίας αναγνώρισης μεταξύ της Ευρωπαϊκής Κοινότητας και των Ηνωμένων Πολιτειών της Αμερικής για την τροποποίηση του τομεακού παραρτήματος για τα ιατροτεχνολογικά προϊόντα(2002/872/ΕΚ)Η ΜΕΙΚΤΗ ΕΠΙΤΡΟΠΗ,Έχοντας υπόψη τη συμφωνία για αμοιβαία αναγνώριση μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, και ιδίως το άρθρο 14 παράγραφος 4 στοιχείο β),Εκτιμώντας ότι σύμφωνα με το άρθρο 21 παράγραφος 2, κάθε τομεακό παράρτημα δύναται, μέσω της μεικτής επιτροπής, να τροποποιείται γραπτώς από τα μέρη,Σημειώνοντας, αφενός, την πρόοδο που έχει σημειωθεί χάρη στην εφαρμογή των δραστηριοτήτων που συντελούν στην ενίσχυση της εμπιστοσύνης, που προβλέπονται στο τομεακό παράρτημα για τα ιατροτεχνολογικά προϊόντα,Αναγνωρίζοντας, αφετέρου, ότι, εφόσον χρειάζεται περισσότερος χρόνος για την ολοκλήρωση των υπόλοιπων δραστηριοτήτων που συντελούν στην ενίσχυση της εμπιστοσύνης, η μεταβατική περίοδος πρέπει να επεκταθεί,ΑΠΟΦΑΣΙΖΕΙ:1. Το τομεακό παράρτημα για τα ιατροτεχνολογικά προϊόντα τροποποιείται ως ακολούθως:α) Η πρώτη πρόταση του άρθρου 5 του τομεακού παραρτήματος για τα ιατροτεχνολογικά προϊόντα διαγράφεται και αντικαθίσταται από το ακόλουθο κείμενο: "Θα ακολουθήσει πενταετής μεταβατική περίοδος αμέσως ύστερα από την ημερομηνία θέσης της συμφωνίας σε ισχύ. Ανάλογα με την πρόοδο που θα σημειωθεί κατά τη διάρκεια της μεταβατικής περιόδου και ιδίως όταν τα μέρη κρίνουν ότι ένας αντιπροσωπευτικός αριθμός φορέων διαπίστωσης της συμμόρφωσης εμπεριέχεται στο παράρτημα 5, βάσει του άρθρου 9, η μεικτή επιτροπή δύναται να αποφασίσει τη λήξη της μεταβατικής περιόδου και την έναρξη της λειτουργικής περιόδου."β) Η πρώτη πρόταση του άρθρου 9 του τομεακού παραρτήματος για τα ιατροτεχνολογικά προϊόντα διαγράφεται και αντικαθίσταται από το ακόλουθο κείμενο: "Πριν από την έναρξη της λειτουργικής περιόδου τα μέρη προβαίνουν στην από κοινού αξιολόγηση της ισοδυναμίας των φορέων διαπίστωσης της συμμόρφωσης που συμμετείχαν στις δραστηριότητες ενίσχυσης της εμπιστοσύνης."2. Η παρούσα απόφαση, εις διπλούν, υπογράφεται από αντιπροσώπους της μεικτής επιτροπής που εξουσιοδοτούνται να ενεργούν εξ ονόματος των μερών όσον αφορά την τροποποίηση της συμφωνίας. Η παρούσα απόφαση αρχίζει να ισχύει από την ημερομηνία της τελευταίας εκ των υπογραφών αυτών.Ουάσινγκτον, 4 Απριλίου 2002.Εξ ονόματος των Ηνωμένων Πολιτειών της ΑμερικήςJames SanfordΒρυξέλλες, 16 Απριλίου 2002.Εξ ονόματος της Ευρωπαϊκής ΚοινότηταςPhilippe Meyer